b'\n_START_ARTICLE_\nMar\xc5\xa1al Finske\n_START_PARAGRAPH_\nMar\xc5\xa1al Finske (finsko Suomen marsalkka in \xc5\xa1vedsko Marskalk av Finland) je \xc4\x8dastni voja\xc5\xa1ki \xc4\x8din, ki je bil posebej ustvarjen za finskega vrhovnega poveljnika Carla Gustafa Emila Mannerheima in mu je bil podeljen 4. junija 1942, na njegov 75. rojstni dan._NEWLINE_Mannerheim ni prejel nobene nove oznake \xc4\x8dine, ampak je nadaljeval z no\xc5\xa1njo oznake \xc4\x8dina feldmar\xc5\xa1ala: trije levi Finske nad dvema prekri\xc5\xbeanama mar\xc5\xa1alskima batonoma.'